Thy Music Collective består blandt andet af følgende bands og artister:  The Entrepreneurs The Entrepreneurs blev dannet i 2014 af sanger og guitarist Mathias Bertelsen og guitarist Anders Hvass, og siden da er trommeslager Jonas Wetterslev blevet fast medlem.  Deres musikalske udtryk beskrives af dem selv som “noise and romance” mens andre har kaldt deres musik for melodisk punk, og støjrock. Bandet slog igennem med debutsinglen Brutal Summer i 2015, der fik betydeligt airplay, og som blev efterfulgt af EP’en Tony Rominger i 2016, der blev modtaget godt blandt anmeldere. The Entrepreneurs har blandt andet spillet på Alive Festival i 2014, Roskilde Festivals Rising-scene i 2015 og Musik i Lejet i 2017.  Magnolia Shoals Magnolia Shoals består af Nicolai Noa (vokal og keys), Kristian Lorenzen (vokal og trommer), Samuel Medina (guitar) og Thomas Halkier (bas og percussion). Bandet er tidligere kendt under navnene Wonder Rubber Stars, White Lights, og det nuværende navn er inspireret af et digt af Sylvia Plath. Magnolia Shoals udgav i 2014 debutalbummet Tenants og har optrådt på blandt andet SPOT festival og Alive Festival.